अमेरिकी चुनाव में ट्रंप को धांधली की आशंका | Trump claims the US election 'is going to be rigged
Channel: Webdunia Hindi
Date: 2016-08-02

अमेरिका में राष्ट्रपति पद के लिए रिपब्लिकन पार्टी के उम्मीदवार डोनाल्ड ट्रंप ने दावा किया है कि उन्हें आगामी राष्ट्रपति पद के चुनाव में धांधली होने की आशंका है। ट्रंप ने ओहायो में अपने भाषण के दौरान कहा कि मुझे यह बात ईमानदारी से कहनी है कि मुझे चुनाव में धांधली होने का डर है। रिपब्लिकन पार्टी की प्रेसिडेंशियल प्राइमरी में 17 उम्मीदवारों को पछाड़ने वाले ट्रंप ने दावा किया कि डेमोक्रेटिक पार्टी से उनकी प्रतिद्वंद्वी हिलेरी क्लिंटन को सिर्फ वरमोंट से सीनेटर बर्नी सैंडर्स के खिलाफ लड़ना था। ट्रंप ने कहा कि मैं सिर्फ दो लोगों के खिलाफ मुकाबला नहीं लड़ रहा था। मुझे 17 लोगों से मुकाबला करना था। उन्हें बर्नी को अपने रास्ते से हटाने में बहुत मशक्कत करनी पड़ी। उन्होंने कहा कि अव्वल तो यह धांधली थी और मुझे डर है कि आगामी चुनाव में भी धांधली होने वाली है। इस बात को कहने में मै पूरी ईमानदारी बरत रहा हूं।